ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.Е.03.01-215596/28-2017

Обреновац, 19.06.2017.

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број 3000/0654/2016 (109/2016,1175/2016,1199/2016,2100/2016), за набавку добара: Лежајеви, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 14.**

Пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

Молимо Наручиоца за додатне информације и појашњења у вези са набавком број ЈН 3000/0654/2016 (109/2016,1175/2016,1199/2016,2100/2016), по следећим питањима:

**ПИТАЊЕ 1 :**

У Додатним информацијама или појашњењима бр. 105.Е.03.01-215596/27-2017 од 16.06.2017., у Одговору 1, наведено је, између осталог, следеће:

“Обзиром да је Наручилац све измене објавио на Порталу УЈН у Wорд документу као и конкурсну документацију, нисмо у могућности да објављујемо конкурсну документацију- пречишћен текст јер би могло доћи до “техничких” грешака у истој што би евентуално довело до значајних проблема”.

У оквиру истог документа, као Прилог, Наручилац је објавио **измењен** Модел Уговора, са нумерацијом страна од 3/11 до 11/11 (укупно 9 страна), при чему је нумерација страна у Моделу Уговора у оквиру оригиналне конкурсне документације (објављене на Порталу УЈН 28.04.2017.) у распону од 165. до 172. стране конкурсне документације (укупно 8 страна).

На исти начин, у оквиру Треће измене конкурсне документације (документ бр. 105.Е.03.01-215596/14-2017 од 31.05.2017. год.), Наручилац је објавио измењену техничку спецификацију, са нумерацијом страна од 7/56 до 56/56 (укупно 50 страна), док је у оригиналној конкурсној документацији (објављеној на Порталу УЈН 28.04.2017.) нумерација страна за Техничку спецификацију од 4. до 47.стране (укупно 44 стране).

С обзиром да се укупан број страна Модела Уговора, као и Техничке спецификације, а посебно нумерација истих разликују између оригиналне конкурсне документације (објављене на Порталу УЈН 28.04.2017.) и наведених прилога у Изменама и допунама КД, то значи да се променио укупан број страна конкурсне документације, као и њихова нумерација унутар исте, те је Наручилац, сходно ЗЈН, дужан да такве измене објави на порталу УЈН, као и целокупну нову конкурсну документацију у едитабилној форми (Wорд документ).

Упозоравамо додатно да је једино Наручилац одговоран за садржај и форму конкурсне документације, па се не може очекивати да понуђачи по свом нахођењу склапају делове конкурсне документације који су измењени од стране Наручиоца, а посебно Обрасце који су део понуде и као такви морај бити јединствени за све понуђаче. Штавише, Наручилац не може одговорност за тачност података у обрасцима из конкурсне документације пребацивати на понуђаче, у страху од могућих техничких грешака које би Наручилац направио објављивањем пречишћеног текста конкурсне документације и тиме понуђаче доводити у ситуацију да они направе грешку комплетирајући обрасце из конкурсне документације, иако то није њихова одговорност ни њихов посао и тиме их онемогућити да формирају прихватљиве понуде, супротно чл. 61 ЗЈН..

Сходно горе наведеном, молимо Наручиоца да сачини и објави пречишћену конкурсну документацију са свим унетим изменама и допунама, како би понуђачима омогућио да доставе прихватљиве понуде, у складу са чл.61 ЗЈН.

**ОДГОВОР 1:**

Комисија ће сачининити пречишћен текст конкурсне документације и исти објавити на Порталу УЈН и интернет страници наручиоца.

**ПИТАЊЕ 2 :**

У Додатним информацијама или појашњењима бр. 105.Е.03.01-215596/25-2017 од 15.06.2017., у Одговору 1, наведено је, између осталог, следеће:

“Одређени број произвођача у свом производном програм има читаве серије производа у ткз. Премијум, Хигх-перформанце или Еxтреме класи за које наводе да су произведени произведени са суженим толеранцијама, нпр. *SKF Explorer,* ***FAG X-life****,* ***NTN Ultage***””.

Произвођач Schaeffler има премијум робну марку “X-life” својих производа ФАГ, али се унапређене карактеристике X-life производа НЕ односе на повишен ниво тачности, односно сужен опсегом толеранција основних димензија, већ, према наводима произвођача у званичним каталозима и брошурама (пример: каталог “Rolling Bearings” ФАГ и ИНА издање Април 2014 – предговор одељак X-life), искључиво на побољшања геометрије унутрашње конструкције лежаја (уједначенији облик контактне површине котрљајних тела и котрљајућих стаза лежаја, чиме се смањују напони у компонентама лежаја) којима се остварује повећање носивости лежаја, а тиме и радног века лежаја.

Штавише, на стр. 214 каталога “Rolling Bearings” ФАГ и ИНА издање Април 2014 јасно стоји да димензионе и геометријске толеранције одговарају класи ПН према ДИН 620.

Исте или веома сличне карактеристике и унапређења имају и лежајеви произвођача НТН из серије “Ultage”, које, такође, немају везе са повишеном тачношћу, тј., ужим опсегом толеранције основних димензија лежаја, које су и обухваћене стандардом ИСО 492 и сличним у зависности од типа лежаја. Као и претходно наведено за ФАГ X-life и ови подаци се могу видети у каталозима и брошурама произвођача НТН (пример: брошура NTN Ultage – издање AE71 CAT. No.3033-Ⅱ /E 12.07.03).

У случају да Наручилац има другачија сазнања од наведених, која су поткрепљена одговарајућом документацијом, молимо да такву документацију учини доступном понуђачима навођењем тачних .

Сходно горе наведеном и захтевима које је Наручилац имао у претходним јавним набавкама за истородне производе, захтеви које је Наручилац поставио у оквиру техничких спецификација из конкурсне документације, у погледу П6 нивоа димензионих и геометријских толеранција, не одговарају објективним потребама Наручиоца и доприносе искључиво ограничавању конкуренције и дискриминацији произвођача, тј., понуђача који нуде њихове производе и као такви су у супротности са чл.10 и чл.70 ЗЈН, па молимо Наручиоца да изврши одговарајуће измене конкурсне документације на начин да исту сачини у свему у складу са ЗЈН тако да понуђачи могу доставити прихватљиве понуде.

**ОДГОВОР 2:**

Обзиром да сви произвођачи имају у својим каталозима наводе да производе и да могу испоручити лежајеве са повишеном прецизношћу, сматрамо да то свакако обезбеђује да постоји начело конкуренције, па се стога могу одбацити наводи да се ограничава конкуренција.

По нашем сазнању за серије производа у ткз. . Premijum, High-performance или Extreme класи... бенефити који се јавно наводе се једино могу постићи са повећаном геометријском прецизношћу. Лежајеви који имају повећану геометријску прецизност (тј. радну прецизност) не морају неопходно да имају и повећану димензиону прецизност.

Обзиром да више произвођача производи лежајеве у ткз. Premijum, High-performance или Extreme класи и имају различите описе својих производа:

-"побољшања геометрије унутрашње конструкције лежаја"   
- "оптимизација контактних површина" и слично,

комисија је формулисала захтеве у складу са јавно публикованим стандардима.

Стога понуђачи могу да понуде:   
- производе са повишеном димензионом и геометријском прецизношћу,   
- производе из ткз. Премијум, Хигх-перформанце или Еxтреме класе уколико одговарају конкурсној документацији и уколико каталогом, цртежом или потврдом одговорног лица могу докажу да су понуђени производи у складу са захтевом.   
Сматрамо да на тај начин обезбеђујемо поштовање начела конкуренције.

КОМИСИЈА

\_\_\_\_\_\_\_\_\_\_\_\_\_\_\_\_\_\_\_-члан

\_\_\_\_\_\_\_\_\_\_\_\_\_\_\_\_\_\_\_-члан

\_\_\_\_\_\_\_\_\_\_\_\_\_\_\_\_\_\_\_-члан